Modem log analizáló és költségszámító program, V6.2, By F.E.K.
(Extra köszönet a FreePc WEB_EMIL levlezőlista tagjainak !)

A program offline, a windows által készített modem-log feldolgozásán
alapul, tehát a helyes működéshez szüksége van egy modemlog állományra amelyet
feldolgozhat (Pl. c:\windows\rockwe~1.log, mert a program csak a rövid fájlneveket
kezeli, kompatibilitási okoból).

Fontos!
Csak akkor van értelme a program használatának, ha a windows hozzáfűzi a
modemloghoz az újabb bejegyzéseket, és nem felülírja (alapértelmezés!).
Modem tulajdonságainál legyen bekapcsolva a "hozzáfűzés a naplófájlhoz"
opció, különben minden kapcsolatnál felülírja a régit, és a
programmnak nem lesz mit elemeznie, illetve csak az utolsó kapcsolatot tudja
megvizsgálni. Az offline jelleg miatt elsősorban akkor működik helyesen, ha a
modemlogot a futása alatt kizárólagosan érheti el.

A program a következő rendszereken működik:
- DOS 6.0 és felette
- Win95 (angol, magyar)
- Win98, Win98Se (angol, magyar)
- WinXP (angol,magyar) /az egyszerű mód csak rendszergazdai joggal!, köszönet a tesztelésért TOTIKA-nak/

Nem tesztelt, de elvileg működik:
- WinME
- WinNt 4.0 (angol) /köszönet a logmintáért GYAPO-nak/

Egyáltalán nem tesztelt:
- Win2000


Windows Xp alapú log ellemzésének kényszerítése nem Xp rendszer alatt a -xp
parancssori kapcsolóval lehetséges, windows Xp alatt pedig a -9x kapcsoló
segítségével lehet a régi rendszerek logállományait elemeztetni (,erről a program
a főmenüben visszajelzést is ad).
A parancssori kapcsolók használatakor az útvonal konfigurálása automatikusan csak szakértő módban működik!

A program külön telepítést nem igényel, a rendszerben változtatást nem végez.
Mindössze egy modemlog.ini állományt helyez el a program könyvtárában, amelyben
a beállításait tárolja, illetve a jelentes készítése üzemmódban az üzemmódnak
megfelelő txt állományt. (WindowsXP alatti futtatás, vagy kényszerített xp-log
ellemzés esetén egy temp.dat nevű állományt is létrehoz, ezt kilépéskor automatikusan törli,
várható mérete kb. a logfile fele).

Az első indításnál a program elindítja a konfiguráló részt, ahol két üzemmódot
kínál fel: EGYSZERŰ és SZAKÉRTŐ módot. Az EGYSZERŰ módban a felhasználó nevén
kívül (tettszőleges név megadható illetve akár el is hagyható) csak a modem típusát
kell megadni, a többi paramétert a program automatikusan beállítja.
Ammenyiben ez sikertelen, vagy egyedi rendszerbeállításokkal rendelkezünk, választható
a SZAKÉRTŐ mód is, ahol a modem neve és útvonala kézzel megadható.

Ezután a program kiírja az aktuális díjtáblázatot, és felkínálja a módosítás
lehetőséget. Külön-külön módosítható:
- a felhasználói név/modemlog elérési útvonala
- az áfa mértéke (lehetséges a 0% is, de a negatív, tört értékek nem.)
- az időszakok és azok percdíjjai (egyszerre egy időszak összetartozó adatai)
- a számlázás alapja (másodperc vagy perc alapú egységek, max 254 perc hosszú egységek)

A változtatások azonnal életbe lépnek, és ellenőrizhetőek a képernyőn
megjelenő díjtáblázatban.

A konfiguráló menüből kilépve a főmenü jelentkezik be:

1   - Havi bontás
2   - Havi összesítés
3   - Összes részletezése
4   - Teljes Összesítés
5   - Jelentés kiíródik : 
6   - Jelentés konfigurálása
7   - Program konfigurálása
8   - Öröknaptár
ESC - Kilép


A menüpontok leírása:

1. Havi bontás:
Megadott hónap kapcsolatainak ellemzése. A választott hónap minden kapcsolata kijelzésre kerül.
Bekért adat a hónap sorszáma. Ha abban a hónapban nem volt kapcsolat, a lista mezői üresek maradnak.

2. Havi összesítés:
Az eddigi költségek kerülnek kijelzésre, havi bontásban összesítve. Csak a azok a hónapok jelennek meg, 
amelyekben valóban történt kapcsolatfelvétel. Ha a JELENTES KONFIGURÁLÁSA menüpont alatt a Kapcsolatok
számának kiírása be van kapcsolva (alapértelmezés), a kapcsolatok száma is megjelenik. 

3. Összes részletezése:
Minden kapcsolat részletes adatainak megjelenítése. A kijelzés tartalmazza a kapcsolat kezdetének és végének
idejét, a kapcsolat időtartalmát és költségét (természetesen figyelembe véve a dijtáblázatot). 

4. Teljes összesítés:
Az eddigi összes kapcsolat összesítése (kijelezve az első kapcsolat kezdete és az utolsó kapcsolat vége, az
összesített kapcsolati időtartam, és az összköltség, illetve ha engedélyezett (alapértelmezett) a kapcsolatok száma).

5. Jelentés kiíródik:
Kétállású kapcsoló, lehetséges állásai: KÉPERNYŐRE (alapértelmezett) és ÁLLOMÁNYBA. Aktiválása esetén a jelentések
nem a képernyőre, hanem egy-egy állományba íródnak ki.

Az egyes üzemmódokhoz tartozó állományok a következők:
 Havi bontás              : h_bontas.txt
 Havi összesítés        : h_összes.txt
 Összes részletezése : reszlet.txt
 Teljes összesítés      : teljes.txt

(a jelentés ténye és az állománynevek a képernyőn is megjelennek).
Az állományok elhelyezése a program könyvtárában történik.

6. Jelentés konfigurálása
megadható, hogy a jelentés állomány fejlécében szerepeljenek-e kiegészítő információkként a következő adatok:
 - modemlog útvonala
 - aktuális díjszabás
 - a kapcsolat napja
 - a kapcsolatok számának kiírása

A beállított értékek elmentődnek, alapértelmezett értékük "NEM", kivéve a 'kapcsolat napja' és a 'napok kiírása' kapcsoló.
 
7. Program konfigurálása:
Itt tekinthetőek és változtathatóak meg az érvényes adatok, azaz a modemlog elérési útvonala,
az érvényes díjszabás és időszakok, valamint az áfa mértéke. Díjszabásnál az összetartozó adatok
egy menüpont alatt változtathatóak meg.
 
8. Öröknaptár
Egy 1901 és 2099 közötti dátumról meghatározza hogy milyen napra esett.

A modemlog.ini állományról:
az ini fájl szerkezete kötött, azonban kézzel is szerkeszthető, és megjegyzések is elhelyezhetőek
benne (a megjegyzés kezdődjön ; jellel!). A bejegyzések sorrendje nem felcserélhető,
az egyes szekciók alatt az értékek helye kötött!!

History

V6.2
   Méret 18 752 Byte
   - Bugfix: Naptár modul javítása. (köszönet a jelzésért és a tesztelésért AVED-nek és AGGOD JÓZSEF-nek)
   - Díjszabas adatbevitelének fejlesztése (végre van értelme a menüt használni és nem jobb az init szerkeszteni :)
   - Menük logikusabbá rendezése (elnevezések)
   - Konfigurációs menük logikusabbá rendezése (köszönet a javaslatokért SZEMPO-nak)
   - Kapcsolatok számának kiírása opció

V6.1
    Méret 17 728 Byte
    - Bugfix: Ha az időszak vége egyenlő éjféllel (0), a számítás a következő díjszabással történik hiba
       ismét előjött (a napi bontás miatt) Ismét javítva. (köszönet a jelzésért Totika-nak )
    - Bufgix: Időnként egy nappal későbbi díjszabással számolt a program. Javítva.
    - Havi bontás és Összes részletezése üzemmódban (jelentésekben is) a nap kijelzése.  
    - Jelentés esetén, ha az összeg 9, 99, 999, 9999, stb, volt, egy helyel elcsúszott a kiírás. Javítva.

V6.0
    Méret 16 944 Byte
    - A hét minden napjára megadható díjszabás.
    - Öröknaptár menüpont.
    - Bugfix: A hónap végeinek pontos számolása (30-31).
    - FONTOS: A modemlog.ini szerkezete változott, nem kompatibilis az előző verziók által használttal!    

V5.9
     Méret 15 280 Byte
     - Win9x alapú log-ellemzésének kényszerítése a -9x kapcsolóval.
     - Konfiguráló modul finomítása (kapcsolók esetén automatikusan szakértő módban működik)
     - Új menüpont: jelentés konfigurálása (6. pont). Segítségével ki-be kapcsolható hogy a jelentés
       állományban szerepeljen-e a logfile útvonala, illetve az aktuális dijszabás. (a beállítás elmentődik)
     - Főmenü átrendezése (a KONFIGURÁL menüpont 6. helyről a 7.-re csúszott).
     - Az ini- állomány szerkezetének változása (lefelé kompatibilis az előző verziók által generált ini állományal). 
     - Bugfix: A szökőévek helyes számítása (eddig 4 évente 1 napot hibásan számolt a program, ha éppen február utolsó
       napján volt olyan kapcsolat kezdve, amely március első napján ért véget.)
     - Kód-optimalizálása
    
V5.8
     Méret 14 672 Byte
     - Xp alapú log-ellemzésének kényszerítése a -xp kapcsolóval.
     - konfiguráló modul fejleszése (bevitt adat visszajelzése )
     - Xp alapú log-konfigurálásának fejlesztése. (azonnal érvényes az átkonfigurált útvonal)
     - Kód-optimalizálása

V5.7
     Méret 14 256 Byte
     - Számlázási modul fejlesztése, választható a másodperc vagy perc alapú számlázás.
     - Konfigurációs modul fejlesztése, üres név esetén nem jelenik meg a "részére" szöveg. (FMTL kifejezett kérésére ;)
     - kiírás fejlécének rendezése: Időtartam --> Idő 

V5.6
     Méret: 13 696 Byte
     - Bugfix: (köszönet a jelzésért és a segítségért totika-nak!) az első verzióban /már megint :( /
       WinXp alatt időnként hibásan működött a logellemzés (az xp egy kicsit másként reagált mint vártam). Javítva!
     - Windows XP alatt fejlesztett konfiguráló rutin (maximum 'E' meghajtóig és maximum 15 karakterig
       ismeri fel a windows telepítési könyvtárát tetszőleges néven, de CSAK RENDSZERGAZDA joggal rendelkező
       felhasználó esetén, annélkül marad a C:\WINDOWS feltételezése!!)
     - Felhasználói név lehetséges hossza 30-ról 40 karakterre megnövelve.
     - Extra kódrész: Hmm.. nevezzük easter egg-nek, bár szigorúan nézve nem az... majd októberben kiderül :)

V5.5
     Méret: 13 313 Byte
     - Windows XP (angol,magyar) alatti működés!
     - A pénzösszeg kiírása jobbra igazítva. (Maximum 5 számjegyig)
     - Fejlesztett log-ellenőrző rutin.
     - Változás! Xp alatt a program létrehoz maga mellé egy 'temp.dat' nevű állományt,
       melyet futása végén töröl. Mérete kb. a logfile fele.
     - Változás! A modemlog.ini ékezetmentes lett (kompatibilitási okokból), így a program nem működik együtt az előző
       verzió által generált ini állományall !!
     - Fontos: A Windows gyökérkönyvtárát a C:\WINDOWS útvonalon feltételezi egyszerű módban! 

V5.2
     Méret: 12 752 Byte
     - Crital Bugfix: Az elöször kiadott verzióban az útvonal csak 10 karakter hosszú lehetett, javítva.
       Köszönet a gyors jelzésért JAKI-nak.
     - Bugfix: (Köszönet FMTL-nek): Jelentés készítése havi bontás módban már korrktül üzemel.
     - Bugfix: konfigurálás után az új útvonal már azonnal él.
     - Bugfix: Konfigurálásnál a név/útvonal változtatásánál az áfa értéke nullára ált át. Javítva.
     - Bugfix: Havi bontás üzemmódnál a bevitel már nem zavaros hosszú hibás inputnál sem.
     - Nt 4.0 angol modemlog feldolgozásának támogatása (köszönet a logmintáért GYAPO-nak).
       FONTOS: Egyszerű mód nincs tesztelve!!!

V5.1
     Méret: 12 720 Byte
     - Kód optimalizálás
     - Bugfix: időszak vége mar lehet 0 óra (éjfél)
     - AutoFix!: bevitelnél negatív áfa értékének javítása mindig 0% áfára 

v5.0
     Méret: 12 736 Byte
     - Ini állomány bővítése.
     - kibővített konfigurációs menü
     - Variálható időszak és percdíj
     - Variálható áfa

v4.1
     Méret: 9 776 Byte
     - Jelentés visszajelzésének finomítása
     - konfigurációs állományban lévő helyesírási hiba javítása ;)

v4.0
     Méret: 9 728 Byte
     - Jelentés készítése fileba (FMTL kérésére ;)

V3.6
     Méret: 8 640 Byte
     - Modemlog állapotának kibővített ellenőrzése (autofix)

v3.5
     Méret: 8 608 Byte
     - Ini állomány rendezettebe tétele (Köszönet CSEPER-nek)
     - Bevitel rendezetebbé tétele
     - kilépésnél gombnyomásra vár (reklám ;)

v3.2
     Méret: 8 416 Byte
     Bugfix: (köszönet a hiba felfedezéséert FMTL-nek)
     - konfigurálás egyszerű módban: 8 karakternel rövidebb nevű modemlog helyes kezelése, illetve
       'szóközök a modemlog nevében' hiba kezelése

v3.1
     Méret: 8 256 Byte
     Hot bugfix (köszönet a hiba felfedezéséert FMTL-nek)
     - Széleskorübb (pl nokia gsm data) modem támogatás
     - Modemlog állapotának ellenőrzése. (végtelen cilkusba kerülés veszélye
       volt sérült vagy érvénytelen modemlog állomány esetén)

v3.0
     Méret: 8 240 Byte
     - Ini állomány megjelenése, variálható útvonal/modemtípus (modem.ini).
     - menük átrendezése
     - havi összesítés modul beillesztése
     - havi bontás modul beillesztése

v2.4
     Méret: 7 184 Byte
     - Díjszámlálás pontosítása (hóváltás figyelése)

v2.3
     Méret: 7 120 Byte
     - Díjszámlálás pontosítása (Áfa hozzádasa)

v2.2
     Méret: 7 088 Byte
     - Kód optimalizálás

v2.1
     Méret: 7 120 Byte
     - Kód optimalizálása

v2.0
     Méret: 7 152 Byte
     - összesítés modul beillesztese

V1.2
     Méret: 6 752 Byte
     - Javított számítási rutin

v1.1
     Méret: 6 736 Byte
     - Kód optimalizálása

v1.0
     Méret: 6 752 Byte
     - Csak teljes lista
     - Fix útvonal és modemlog név.
     - Csak windows98 alatti működés.